CELEX: 32021R2069
Language: bg
Date: 2021-11-25 00:00:00
Title: Регламент за изпълнение (ЕС) 2021/2069 на Комисията от 25 ноември 2021 година за изменение на приложение VI към Регламент за изпълнение (ЕС) 2019/2072 по отношение на въвеждането в Съюза на картофи за консумация от Босна и Херцеговина, Черна гора и Сърбия и за отмяна на решения за изпълнение 2012/219/ЕС и (ЕС) 2015/1199

26.11.2021   
               
               
                  BG
               
               
                  Официален вестник на Европейския съюз
               
               
                  L 421/28
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/2069 НА КОМИСИЯТА
         от 25 ноември 2021 година
         за изменение на приложение VI към Регламент за изпълнение (ЕС) 2019/2072 по отношение на въвеждането в Съюза на картофи за консумация от Босна и Херцеговина, Черна гора и Сърбия и за отмяна на решения за изпълнение 2012/219/ЕС и (ЕС) 2015/1199
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/2031 на Европейския парламент и на Съвета от 26 октомври 2016 г. за защитните мерки срещу вредителите по растенията, за изменение на регламенти (ЕС) № 228/2013, (ЕС) № 652/2014 и (ЕС) № 1143/2014 на Европейския парламент и на Съвета и за отмяна на директиви 69/464/ЕИО, 74/647/ЕИО, 93/85/ЕИО, 98/57/ЕО, 2000/29/ЕО, 2006/91/ЕО и 2007/33/ЕО на Съвета (1), и по-специално член 40, параграф 2 от него,
         като има предвид, че:
         
                     (1)
                  
                  
                     С вписване 17 от приложение VI към Регламент за изпълнение (ЕС) 2019/2072 на Комисията (2) се забранява въвеждането в Съюза на клубени от видовете Solanum L. и техни хибриди, различни от посочените във вписвания 15 и 16 от него, включително клубени от Solanum tuberosum L. („посоченото растение“), с произход от някои трети държави.
                  
               
                     (2)
                  
                  
                     Тази забрана не се прилага по отношение на трети държави от Европа и конкретни области, изброени във вписване 17, четвърта колона, буква б) от приложение VI към Регламент за изпълнение (ЕС) 2019/2072, ако те са признати за свободни от Clavibacter sepedonicus (Spieckermann and Kotthoff) Nouioui et al. („посочения вредител“), който причинява болестта пръстеновидно гниене по картофите, или ако тяхното законодателство е признато за еквивалентно на правилата на Съюза относно защитата срещу този вредител.
                  
               
                     (3)
                  
                  
                     От информацията, предоставена от Черна гора и свързана с годишните кампании по наблюдение между 2010 г. и 2020 г., и от информацията, събрана по време на одит на сектора на картофите, проведен от Комисията в същата държава през ноември 2019 г., изглежда, че посоченият вредител не е бил наличен в Черна гора. Тази страна разработи задоволителен план за последващи действия в отговор на препоръките от окончателния доклад от одита по отношение на подобряването на фитосанитарния контрол в сектора на картофите. Поради това е целесъобразно Черна гора да бъде призната за свободна от Clavibacter sepedonicus (Spieckermann and Kotthoff) Nouioui et al. и да се разреши въвеждането в Съюза на картофи за консумация от Черна гора, тъй като тя се счита за свободна от посочения вредител.
                  
               
                     (4)
                  
                  
                     С решения за изпълнение 2012/219/ЕС (3) и (ЕС) 2015/1199 (4) на Комисията бяха признати за свободни от посочения вредител съответно Сърбия и Босна и Херцеговина.
                  
               
                     (5)
                  
                  
                     Тъй като въз основа на съответните резултати от наблюдението и одитите положението в Босна и Херцеговина и в Сърбия не се е променило след приемането на посочените решения за изпълнение, тези трети държави все още се считат за свободни от посочения вредител и картофите за консумация, произведени на тяхна територия, следва да могат да бъдат въвеждани в Съюза.
                  
               
                     (6)
                  
                  
                     За да се гарантира, че Босна и Херцеговина, Черна гора, Сърбия и Обединеното кралство продължават да са свободни от посочения вредител, от тези трети държави следва да се изисква всяка година до 30 април да представят на Комисията резултатите от проучвания от предходната година, потвърждаващи отсъствието на посочения вредител на тяхна територия, тъй като това би осигурило достатъчно време за подходящото събиране и представяне на тези резултати.
                  
               
                     (7)
                  
                  
                     Следователно вписване 17, четвърта колона, букви б) и в) от приложение VI към Регламент за изпълнение (ЕС) 2019/2072 следва да бъде съответно изменено, така че да се отнася и за Босна и Херцеговина, Черна гора, Сърбия и Обединеното кралство.
                  
               
                     (8)
                  
                  
                     От съображения за правна яснота решения за изпълнение 2012/219/ЕС и (ЕС) 2015/1199 следва да бъдат отменени.
                  
               
                     (9)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение VI към Регламент за изпълнение (ЕС) 2019/2072 се изменя в съответствие с приложението към настоящия регламент.
         
         
            Член 2
            Решения за изпълнение 2012/219/ЕС и (ЕС) 2015/1199 се отменят.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 25 ноември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 317, 23.11.2016 г., стр. 4.
         
            (2)  Регламент за изпълнение (ЕС) 2019/2072 на Комисията от 28 ноември 2019 г. за установяване на еднакви условия за изпълнението на Регламент (ЕС) 2016/2031 на Европейския парламент и на Съвета за защитните мерки срещу вредителите по растенията, за отмяна на Регламент (ЕО) № 690/2008 на Комисията и за изменение на Регламент за изпълнение (ЕС) 2018/2019 на Комисията (ОВ L 319, 10.12.2019 г., стр. 1).
         
            (3)  Решение за изпълнение 2012/219/ЕС на Комисията от 24 април 2012 г. за признаване на Сърбия за свободна от Clavibacter michiganensis ssp. sepedonicus (Spieckerman и Kotthoff) Davis et al. (ОВ L 114, 26.4.2012 г., стр. 28).
         
            (4)  Решение за изпълнение (ЕС) 2015/1199 на Комисията от 17 юли 2015 г. за признаване на Босна и Херцеговина за свободна от Clavibacter michiganensis ssp. sepedonicus (Spieckerman и Kotthoff) Davis et al. (ОВ L 194, 22.7.2015 г., стр. 42).
      
      
         
            ПРИЛОЖЕНИЕ
            Текстът във вписване 17, четвърта колона от приложение VI към Регламент за изпълнение (ЕС) 2019/2072 се заменя със следното:
            „Трети държави или региони, с изключение на:
            
                        а)
                     
                     
                        Алжир, Египет, Израел, Либия, Мароко, Сирия, Тунис, Турция и Швейцария,
                        или
                     
                  
                        б)
                     
                     
                        тези, които отговарят на следните условия:
                        
                                    i)
                                 
                                 
                                    те са една от следните:
                                    Азербайджан, Албания, Андора, Армения, Беларус, Грузия, Исландия, Канарски острови, Лихтенщайн, Молдова, Монако, Норвегия, Русия (само следните части: Приволжски федерален окръг (Приволжский федеральный округ), Северозападен федерален окръг (Северо-Западный федеральный округ), Северно-кавказки федерален окръг (Северо-Кавказский федеральный округ), Централен федерален окръг (Центральный федеральный округ) и Южен федерален окръг (Южный федеральный округ), Сан Марино, Северна Македония, Украйна и Фарьорски острови;
                                    и
                                 
                              
                                    ii)
                                 
                                 
                                    отговарят на едно от следните условия:
                                    
                                                —
                                             
                                             
                                                признати са за свободни от Clavibacter sepedonicus (Spieckermann and Kotthoff) Nouioui et al. съгласно процедурата, посочена в член 107 от Регламент (ЕС) 2016/2031, или
                                             
                                          
                                                —
                                             
                                             
                                                законодателството им е признато за еквивалентно на правилата на Съюза относно защитата срещу Clavibacter sepedonicus (Spieckermann and Kotthoff) Nouioui et al. съгласно процедурата, посочена в член 107 от Регламент (ЕС) 2016/2031;
                                             
                                          
                              или
                     
                  
                        в)
                     
                     
                        Босна и Херцеговина, Черна гора, Сърбия и Обединеното кралство (*1), при условие че е изпълнено следното условие: тези трети държави представят на Комисията до 30 април всяка година резултатите от проучвания от предходната година, потвърждаващи отсъствието на Clavibacter sepedonicus (Spieckermann and Kotthoff) Nouioui et al. на тяхна територия.
                     
                  
               (*1)  В съответствие със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия, и по-специално член 5, параграф 4 от Протокола за Ирландия/Северна Ирландия във връзка с приложение 2 към посочения протокол, за целите на настоящото приложение позоваванията на Обединеното кралство не включват Северна Ирландия.““